**Molėtų rajono savivaldybės taryba**

**SPRENDIMAS**

**Dėl sutikimo reorganizuoti molėtų r. inturkės pagrindinę mokyklą**

2020 m.          d. Nr.

Molėtai

**Projektas**

 Vadovaudamasi Lietuvos Respublikos civilinio kodekso 2.96 straipsnio 1 dalimi, 2.97 straipsnio 3 dalimi, 2.99 straipsnio 1, 2 dalimis, 2.101 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 2, 5, 6 dalimis, 58 straipsnio 1 dalies 3 punktu, Lietuvos Respublikos biudžetinių įstaigų įstatymo 14 straipsnio 1, 4, 5, 7, 8 dalimis, atsižvelgdama į Molėtų rajono savivaldybės bendrojo ugdymo mokyklų tinklo pertvarkos 2016–2020 metų bendrąjį planą, patvirtintą Molėtų rajono savivaldybės tarybos 2016 m. kovo 31 d. sprendimu Nr. B1-61 „Dėl Molėtų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“ bei Molėtų r. Inturkės pagrindinės mokyklos tarybos 2020-02-11 protokolinį sprendimą Nr. MP – 1,

 Molėtų rajono savivaldybės taryba n u s p r e n d ž i a:

1. Sutikti, kad Molėtų r. Inturkės pagrindinė mokykla (juridinio asmens kodas - 191228356) nuo 2020 m. rugsėjo 1 d. būtų reorganizuota jungimo būdu ir prijungta prie Molėtų pradinės mokyklos (juridinio asmens kodas - 195401656), įsteigiant joje Inturkės skyrių, kuriai pereitų visos Molėtų r. Inturkės pagrindinės mokyklos teisės, pareigos ir funkcijos.
2. Nustatyti, kad:
	1. reorganizavimo tikslas – optimizuoti bendrojo ugdymo mokyklų valdymą, sudarant vadybines prielaidas reorganizuojamos mokyklos veiklą organizuoti taip, kad optimaliausiais žmogiškaisiais, finansiniais bei materialiniais ištekliais būtų užtikrintas mokyklai priskirtų funkcijų ir uždavinių įgyvendinimas, siekiant užtikrinti geresnį specialiosios pedagoginės ir psichologinės pagalbos mokiniui teikimą bei efektyvesnį savivaldybės biudžeto lėšų panaudojimą;
	2. reorganizavimo būdas – prijungimas;
	3. reorganizuojama biudžetinė įstaiga – Molėtų r. Inturkės pagrindinė mokykla, adresas: Bažnyčios g.12, Inturkė, LT-33212 Molėtų rajonas, kuri po reorganizavimo vykdys ikimokyklinio, priešmokyklinio ir pradinio ugdymo programas;
	4. reorganizavime dalyvaujanti biudžetinė įstaiga – Molėtų pradinė mokykla, adresas: Graužinių g. 1, LT-33125 Molėtai;
	5. po reorganizavimo veiksianti biudžetinė įstaiga – Molėtų pradinė mokykla, kuri vykdo pradinio ugdymo programą ir Inturkės skyriuje ikimokyklinio, priešmokyklinio ir pradinio ugdymo programą;
	6. po reorganizavimo veiksianti biudžetinė įstaiga Molėtų pradinė mokykla atliks mokyklos nuostatuose nustatytas funkcijas;
	7. po reorganizavimo veiksiančios biudžetinės įstaigos Molėtų pradinės mokyklos savininko teises ir pareigas įgyvendinanti institucija – Molėtų rajono savivaldybės taryba.

 3. Pavesti Molėtų r. Inturkės pagrindinės mokyklos direktorei Nijolei Žemčiugovienei ir Molėtų pradinės mokyklos direktorei Reginai Pumputienei iki 2020 m. gegužės 15 d. Lietuvos Respublikos civilinio kodekso bei Lietuvos Respublikos biudžetinių įstaigų įstatymo 14 straipsnio 6 dalies nustatyta tvarka parengti Molėtų r. Inturkės pagrindinės mokyklos reorganizavimo sąlygų aprašą ir paskelbti vietinėje spaudoje, Molėtų r. Inturkės pagrindinės mokyklos, Molėtų pradinės mokyklos bei Molėtų rajono savivaldybės internetiniuose puslapiuose apie Molėtų r. Inturkės pagrindinės mokyklos reorganizavimo sąlygų aprašo parengimą.

 4. Įpareigoti Molėtų r. Inturkės pagrindinės mokyklos direktorę Nijolę Žemčiugovienę ir Molėtų pradinės mokyklos direktorę Reginą Pumputienę ne vėliau kaip pirmą Molėtų r. Inturkės pagrindinės mokyklos reorganizavimo sąlygų aprašo viešojo paskelbimo dieną pateikti Molėtų r. Inturkės pagrindinės mokyklos reorganizavimo sąlygų aprašą Juridinių asmenų registrui.

 5. Įpareigoti Molėtų r. Inturkės pagrindinės mokyklos direktorę Nijolę Žemčiugovienę:

 5.1. iki 2020 m. gegužės 15 d. raštu pranešti visiems mokyklų kreditoriams apie mokyklos reorganizavimo sąlygų aprašo sudarymą ir informuoti darbuotojus apie reorganizavimo procedūrų pradžią;

 5.2. iki 2020 m. gegužės 15 d. apie numatomą mokyklos reorganizavimą raštu informuoti mokyklos mokinius nurodant, kad nuo Molėtų r. Inturkės pagrindinės mokyklos išregistravimo iš Juridinių asmenų registro dienos, mokyklos teisės ir pareigos pagal mokymosi sutartį pereina Molėtų pradinei mokyklai.

6. Įpareigoti Molėtų pradinės mokyklos direktorę Reginą Pumputienę iki 2020 m. gegužės 15 d. parengti naują Molėtų pradinės mokyklos nuostatų redakciją ir juos pateikti tvirtinti rajono Savivaldybės tarybai.

7. Nustatyti, kad šis sprendimas įsigalioja 2020 m. gegužės 7 d.

Šis sprendimas per vieną mėnesį gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras